section_heading: Dizajn i razvoj
paragraph_text: Prvi prototip nazvan P0 je proizveden 30. rujna 2002. te je poslužio kao testna platforma za podvozje, upravljanje i ugradnju dijelova. U drugi prototip P1 je ugrađen dizelski motor Catepillar C9 snage 400 KS. Drugi prototip se koristio za testiranje motora i naoružanja. 30. kolovoza 2004. dovršen je treći prototip P2 za potrebe operativnih testova. Krajem iste godine počelo se raditi na prototipu P3 s novim dizelskim motorom Catepillar C12 snage 450 KS. 2005. godine na P3 modelu su izvedena ergonomska poboljšanja.